ระเบียบคณะกรรมการสิทธิมนุษยชนแห่งชาติระเบียบคณะกรรมการสิทธิมนุษยชนแห่งชาติว่าด้วยผู้ชำนาญการประจำคณะกรรมการสิทธิมนุษยชนแห่งชาติเลขานุการและผู้ช่วยเลขานุการประธานกรรมการและกรรมการสิทธิมนุษยชนแห่งชาติพ.ศ. ๒๕๕๙ โดยที่เป็นการสมควรกำหนดระเบียบคณะกรรมการสิทธิมนุษยชนแห่งชาติว่าด้วยผู้ชำนาญการประจำคณะกรรมการสิทธิมนุษยชนแห่งชาติเลขานุการและผู้ช่วยเลขานุการประธานกรรมการและกรรมการสิทธิมนุษยชนแห่งชาติเพื่อปฏิบัติหน้าที่อันจะเป็นประโยชน์ต่อการปฏิบัติงานตามภารกิจของประธานกรรมการสิทธิมนุษยชนแห่งชาติกรรมการสิทธิมนุษยชนแห่งชาติ และคณะกรรมการสิทธิมนุษยชนแห่งชาติให้เป็นไปด้วยความเรียบร้อยและมีประสิทธิภาพยิ่งขึ้นอาศัยอำนาจตามความในมาตรา๔ และมาตรา ๑๙ แห่งพระราชบัญญัติคณะกรรมการสิทธิมนุษยชนแห่งชาติพ.ศ. ๒๕๔๒ ประกอบกับมาตรา ๑๕ (๒) แห่งพระราชบัญญัติระเบียบบริหารราชการฝ่ายรัฐสภาพ.ศ. ๒๕๕๔ คณะกรรมการสิทธิมนุษยชนแห่งชาติจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการสิทธิมนุษยชนแห่งชาติว่าด้วยผู้ชำนาญการประจำคณะกรรมการสิทธิมนุษยชนแห่งชาติเลขานุการและผู้ช่วยเลขานุการประธานกรรมการและกรรมการสิทธิมนุษยชนแห่งชาติ พ.ศ.๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายความว่าคณะกรรมการสิทธิมนุษยชนแห่งชาติประธานกรรมการ หมายความว่าประธานกรรมการสิทธิมนุษยชนแห่งชาติกรรมการ หมายความว่า กรรมการสิทธิมนุษยชนแห่งชาติผู้ชำนาญการ หมายความว่าผู้ชำนาญการประจำคณะกรรมการสิทธิมนุษยชนแห่งชาติเลขานุการ หมายความว่าเลขานุการประธานกรรมการและกรรมการสิทธิมนุษยชนแห่งชาติผู้ช่วยเลขานุการ หมายความว่าผู้ช่วยเลขานุการประธานกรรมการและกรรมการสิทธิมนุษยชนแห่งชาติสำนักงาน หมายความว่าสำนักงานคณะกรรมการสิทธิมนุษยชนแห่งชาติเลขาธิการ หมายความว่าเลขาธิการคณะกรรมการสิทธิมนุษยชนแห่งชาติข้อ๔ ให้ผู้ชำนาญการเลขานุการและผู้ช่วยเลขานุการตามระเบียบนี้เป็นเจ้าหน้าที่ตามประมวลจริยธรรมกรรมการสิทธิมนุษยชนแห่งชาติและเจ้าหน้าที่ของสำนักงานคณะกรรมการสิทธิมนุษยชนแห่งชาติข้อ๕ ให้ประธานกรรมการสิทธิมนุษยชนแห่งชาติรักษาการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้คณะกรรมการสิทธิมนุษยชนแห่งชาติ เป็นผู้วินิจฉัยชี้ขาดหมวด ๑ผู้ชำนาญการประจำคณะกรรมการสิทธิมนุษยชนแห่งชาติ ข้อ ๖ ให้ประธานกรรมการ กรรมการ หรือสำนักงานพิจารณาเสนอรายชื่อบุคคลที่เห็นสมควรแต่งตั้งให้เป็นผู้ชำนาญการต่อคณะกรรมการเพื่อพิจารณาแต่งตั้งต่อไปการแต่งตั้งผู้ชำนาญการให้ประธานกรรมการเป็นผู้ออกคำสั่งโดยความเห็นชอบของคณะกรรมการ ทั้งนี้ ไม่เกินจำนวนอัตราที่กำหนดในบัญชีท้ายระเบียบนี้ให้สำนักงานเป็นผู้ตรวจสอบคุณสมบัติและลักษณะต้องห้ามของผู้ที่จะแต่งตั้งให้เป็นผู้ชำนาญการเพื่อให้เป็นไปตามที่กำหนดในระเบียบนี้ข้อ๗ ผู้ชำนาญการต้องมีคุณสมบัติทั่วไปและไม่มีลักษณะต้องห้ามดังต่อไปนี้(๑)มีสัญชาติไทย(๒)มีอายุไม่ต่ำกว่าสี่สิบปี(๓)ไม่เป็นบุคคลล้มละลายซึ่งศาลยังไม่สั่งให้พ้นคดี หรือมีหนี้สินล้นพ้นตัว(๔)ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการแต่งตั้งเว้นแต่ในความผิดอันได้กระทำโดยประมาท(๕) ไม่เคยถูกไล่ออก ปลดออก หรือให้ออกจากราชการหน่วยงานของรัฐ รัฐวิสาหกิจหรือราชการส่วนท้องถิ่นเพราะกระทำผิดวินัยอย่างร้ายแรง(๖)ไม่เคยถูกถอดถอนจากตำแหน่ง(๗)ไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะมีทรัพย์สินเพิ่มขึ้นผิดปกติ หรือร่ำรวยผิดปกติ(๘)ไม่เคยถูกคณะกรรมการวินิจฉัยว่าเป็นผู้ละเมิดสิทธิมนุษยชนหรือมีการปฏิบัติที่ไม่เป็นธรรม(๙)ไม่ติดยาเสพติดให้โทษข้อ๘ ผู้ชำนาญการต้องมีคุณสมบัติเฉพาะดังต่อไปนี้(๑) เป็นผู้สำเร็จการศึกษาไม่ต่ำกว่าปริญญาตรีในสาขาที่เกี่ยวข้องหรือเป็นผู้มีความรู้ ความเข้าใจ โดยมีผลงาน ประสบการณ์หรือดำเนินงานในองค์กรด้านสิทธิมนุษยชนในระดับประเทศหรือระหว่างประเทศอันเป็นที่ประจักษ์หรือเป็นผู้ที่มีคุณสมบัติเฉพาะและประสบการณ์ตามที่คณะกรรมการกำหนด แล้วแต่กรณี(๒) เป็นผู้ที่สามารถศึกษา ตรวจสอบ วิเคราะห์สถานการณ์และปรากฏการณ์ทางสังคมในมุมมองสิทธิมนุษยชน รวมทั้งสามารถให้คำปรึกษาและข้อเสนอแนะเพื่อส่งเสริมและคุ้มครองสิทธิมนุษยชนตามภารกิจของคณะกรรมการได้อย่างมีประสิทธิภาพ(๓)เป็นผู้มีเจตคติที่สอดคล้องกับหลักการสิทธิมนุษยชนข้อ๙ ผู้ชำนาญการต้อง(๑)ไม่เป็นข้าราชการ พนักงาน หรือลูกจ้างของหน่วยงานของรัฐหรือเอกชน รัฐวิสาหกิจ ราชการส่วนท้องถิ่นหรือเป็นเจ้าหน้าที่อื่นของรัฐ ซึ่งมีตำแหน่งหรือเงินเดือนประจำ(๒)ไม่เป็นผู้บริหาร กรรมการ ที่ปรึกษา ตัวแทนหรือตำแหน่งอื่นใดที่มีลักษณะคล้ายกันในองค์กรนิติบุคคลหรือองค์กรใด ๆซึ่งทำธุรกิจเพื่อหากำไร(๓)ไม่เป็นกรรมการหรือเจ้าหน้าที่พรรคการเมือง ข้าราชการการเมืองข้าราชการรัฐสภาฝ่ายการเมือง หรือผู้ดำรงตำแหน่งทางการเมือง(๔)ไม่เป็นผู้ประกอบอาชีพหรือวิชาชีพอย่างอื่นหรือดำรงตำแหน่งหรือประกอบการใด ๆ อันขัดต่อการปฏิบัติหน้าที่ตามที่คณะกรรมการกำหนดข้อ๑๐ ผู้ชำนาญการมีหน้าที่ให้คำปรึกษาข้อเสนอแนะ ให้ความเห็นต่อคณะกรรมการและปฏิบัติหน้าที่อื่นตามที่คณะกรรมการมอบหมายนอกจากการให้คำปรึกษาข้อเสนอแนะ และให้ความเห็นตามวรรคหนึ่ง ผู้ชำนาญการมีหน้าที่ให้คำปรึกษาให้คำแนะนำ และให้ความเห็นต่อประธานกรรมการ หรือกรรมการคนใดคนหนึ่งและสำนักงานเพื่อให้สามารถกระทำการตามคำปรึกษาแนะนำได้รวมทั้งถ่ายทอดความรู้และประสบการณ์ที่มีอยู่ให้เกิดประโยชน์แก่การดำเนินภารกิจของคณะกรรมการและสำนักงานข้อ๑๑ ให้ผู้ที่ได้รับการแต่งตั้งเป็นผู้ชำนาญการรายงานตัวต่อสำนักงานตามแบบรายงานท้ายระเบียบนี้ พร้อมด้วยหลักฐาน ดังต่อไปนี้(๑)ใบรายงานตัวตามแบบที่สำนักงานกำหนด(๒)ประวัติการรับราชการหรือการทำงาน(๓)สำเนาทะเบียนบ้านและสำเนาบัตรประจำตัวประชาชนหรือหลักฐานการเปลี่ยนชื่อหรือนามสกุล (ถ้ามี)(๔)หลักฐานแสดงคุณสมบัติตามข้อ ๘(๕)รูปถ่ายหน้าตรงขนาด ๑ นิ้ว ซึ่งถ่ายมาแล้วไม่เกิน ๖ เดือน จำนวน ๒ รูปให้สำนักงานออกบัตรประจำตัวแก่ผู้ชำนาญการโดยให้นำกฎหมายว่าด้วยบัตรประจำตัวเจ้าหน้าที่ของรัฐและกฎกระทรวงที่เกี่ยวข้องมาใช้บังคับโดยอนุโลม พร้อมทั้งจัดทำทะเบียนประวัติไว้เป็นหลักฐาน ทั้งนี้ บัตรประจำตัวเป็นอันยกเลิกเมื่อพ้นจากตำแหน่งข้อ๑๒ ผู้ชำนาญการต้องปฏิบัติตามนโยบายมติ คำสั่งของคณะกรรมการ รวมทั้งกฎ ระเบียบ ข้อบังคับ และแบบธรรมเนียมของทางราชการในกรณีที่คณะกรรมการเห็นสมควรว่าบุคคลตามวรรคหนึ่งปฏิบัติหน้าที่มีความดีความชอบเป็นพิเศษให้มีสิทธิได้รับการเสนอชื่อเพื่อขอรับพระราชทานเครื่องราชอิสริยาภรณ์ตามที่กฎหมายว่าด้วยการนั้นกำหนดข้อ๑๓ วันเวลาทำงานวันหยุดราชการตามประเพณี วันหยุดราชการประจำปีและการลาของผู้ชำนาญการให้เป็นไปตามระเบียบว่าด้วยการลาของข้าราชการสำนักงานและมติของคณะกรรมการการลาให้อยู่ในอำนาจพิจารณาอนุญาตของประธานกรรมการข้อ๑๔ ให้ผู้ชำนาญการได้รับค่าตอบแทนเป็นรายเดือนไม่เกินอัตราที่กำหนดในบัญชีท้ายระเบียบนี้โดยเบิกจ่ายตามปีงบประมาณรายจ่ายและสิ้นสุดเมื่อผู้ชำนาญการพ้นจากตำแหน่งตามระเบียบนี้ในการปฏิบัติหน้าที่ตามข้อ๑๐ให้ผู้ชำนาญการได้รับค่าใช้จ่ายในการเดินทางไปราชการตามกฎหมายและระเบียบว่าด้วยการนั้นโดยให้ได้รับสิทธิในอัตราเดียวกับข้าราชการสำนักงานประเภทวิชาการ ระดับทรงคุณวุฒิข้อ๑๕ ผู้ชำนาญการพ้นจากตำแหน่งเมื่อ(๑)ตาย(๒)ลาออก(๓)ขาดคุณสมบัติทั่วไปหรือมีลักษณะต้องห้าม ตามข้อ ๗(๔)ขาดคุณสมบัติเฉพาะตามข้อ ๘(๕)กระทำการอันเป็นการต้องห้ามตามข้อ ๙(๖)สิ้นสุดปีงบประมาณรายจ่ายของแต่ละปี(๗)คณะกรรมการพ้นจากตำแหน่งหรือพ้นจากการปฏิบัติหน้าที่ แล้วแต่กรณี(๘)คณะกรรมการมีมติให้พ้นจากตำแหน่งข้อ๑๖ ให้ผู้ชำนาญการจัดทำรายงานผลการปฏิบัติงานประจำเดือนตามแบบรายงานที่สำนักงานกำหนดและส่งสำนักงานทุกสามเดือนภายในห้าวันทำการของเดือนถัดไปเว้นแต่รายงานรอบสุดท้ายให้ส่งภายในวันที่ ๑ ของเดือนกันยายนให้สำนักงานรวบรวมผลการปฏิบัติงานตามวรรคหนึ่งเสนอคณะกรรมการเพื่อประกอบการพิจารณาตามข้อ ๖ก่อนพ้นจากตำแหน่งไม่น้อยกว่าสิบห้าวันหมวด ๒เลขานุการและผู้ช่วยเลขานุการประธานกรรมการและกรรมการสิทธิมนุษยชนแห่งชาติ ข้อ ๑๗ การแต่งตั้งและการพ้นจากตำแหน่งของเลขานุการและผู้ช่วยเลขานุการให้เลขาธิการเป็นผู้ออกคำสั่งตามที่ประธานกรรมการหรือกรรมการเห็นสมควร แล้วแต่กรณี ทั้งนี้ ไม่เกินจำนวนอัตราที่กำหนดในบัญชีท้ายระเบียบนี้ให้สำนักงานเป็นผู้ตรวจสอบคุณสมบัติและลักษณะต้องห้ามของผู้ที่จะแต่งตั้งให้เป็นเลขานุการและผู้ช่วยเลขานุการเพื่อให้เป็นไปตามที่กำหนดในระเบียบนี้ข้อ๑๘ เลขานุการต้องมีคุณสมบัติและไม่มีลักษณะต้องห้ามดังต่อไปนี้(๑)สำเร็จการศึกษาไม่ต่ำกว่าปริญญาตรี(๒)มีอายุไม่ต่ำกว่ายี่สิบห้าปีบริบูรณ์(๓)มีประสบการณ์ในการทำงานหลังจากสำเร็จการศึกษาตาม (๑) ไม่น้อยกว่าห้าปี(๔)ไม่เป็นข้าราชการซึ่งมีตำแหน่งหรือเงินเดือนประจำ ข้าราชการการเมืองหรือข้าราชการรัฐสภาฝ่ายการเมือง(๕)ไม่เป็นพนักงาน หรือลูกจ้างของหน่วยงานของรัฐหรือเอกชน รัฐวิสาหกิจราชการส่วนท้องถิ่นหรือเป็นเจ้าหน้าที่อื่นของรัฐซึ่งมีตำแหน่งหรือเงินเดือนประจำ(๖)ไม่เป็นกรรมการหรือเจ้าหน้าที่พรรคการเมือง(๗)ไม่เป็นผู้ดำรงตำแหน่งทางการเมือง หรือสมาชิกสภาท้องถิ่น หรือผู้บริหารท้องถิ่น(๘)ไม่มีลักษณะต้องห้ามอื่นเช่นเดียวกับข้าราชการรัฐสภาสามัญในสังกัดสำนักงานตามกฎหมายว่าด้วยคณะกรรมการสิทธิมนุษยชนแห่งชาติประกอบกับกฎหมายว่าด้วยระเบียบข้าราชการรัฐสภาข้อ๑๙ ผู้ช่วยเลขานุการต้องมีคุณสมบัติและไม่มีลักษณะต้องห้ามดังต่อไปนี้(๑)สำเร็จการศึกษาไม่ต่ำกว่าปริญญาตรี(๒)มีอายุไม่ต่ำกว่ายี่สิบปีบริบูรณ์(๓)ไม่เป็นข้าราชการซึ่งมีตำแหน่งหรือเงินเดือนประจำ ข้าราชการการเมืองหรือข้าราชการรัฐสภาฝ่ายการเมือง(๔)ไม่เป็นพนักงาน หรือลูกจ้างของหน่วยงานของรัฐหรือเอกชน รัฐวิสาหกิจราชการส่วนท้องถิ่นหรือเป็นเจ้าหน้าที่อื่นของรัฐซึ่งมีตำแหน่งหรือเงินเดือนประจำ(๕)ไม่เป็นกรรมการหรือเจ้าหน้าที่พรรคการเมือง(๖) ไม่เป็นผู้ดำรงตำแหน่งทางการเมืองหรือสมาชิกสภาท้องถิ่น หรือผู้บริหารท้องถิ่น(๗)ไม่มีลักษณะต้องห้ามอื่นเช่นเดียวกับข้าราชการรัฐสภาสามัญในสังกัดสำนักงานตามกฎหมายว่าด้วยคณะกรรมการสิทธิมนุษยชนแห่งชาติประกอบกับกฎหมายว่าด้วยระเบียบข้าราชการรัฐสภาข้อ๒๐ เลขานุการมีหน้าที่กลั่นกรองงานและเสนอความเห็นตลอดจนประสานการปฏิบัติงานในภารกิจที่อยู่ในความรับผิดชอบของประธานกรรมการหรือกรรมการงานบริหารทั่วไป งานเลขานุการในส่วนของประธานกรรมการหรือกรรมการการค้นคว้าทางวิชาการ เพื่อเป็นข้อมูลประกอบการพิจารณาวินิจฉัยเรื่องต่าง ๆและปฏิบัติหน้าที่อื่นตามที่ประธานกรรมการหรือกรรมการมอบหมาย แล้วแต่กรณี โดยปฏิบัติงานเต็มเวลาของราชการปกติข้อ ๒๑ ผู้ช่วยเลขานุการมีหน้าที่ช่วยปฏิบัติงานของเลขานุการตามข้อ๒๐ และปฏิบัติหน้าที่อื่นตามที่ประธานกรรมการหรือกรรมการมอบหมาย แล้วแต่กรณีโดยปฏิบัติงานเต็มเวลาของราชการปกติข้อ๒๒ ให้ผู้ได้รับการแต่งตั้งเป็นเลขานุการและผู้ช่วยเลขานุการรายงานตัวต่อสำนักงานตามแบบรายงานท้ายระเบียบนี้ พร้อมด้วยหลักฐาน ดังต่อไปนี้(๑)ใบรายงานตัวตามแบบที่สำนักงานกำหนด(๒) สำเนาทะเบียนบ้านและสำเนาบัตรประจำตัวประชาชนหรือหลักฐานการเปลี่ยนชื่อหรือนามสกุล (ถ้ามี)(๓)หลักฐานแสดงคุณสมบัติตามข้อ ๑๘ หรือข้อ ๑๙ แล้วแต่กรณี(๔)รูปถ่ายหน้าตรง ขนาด ๑ นิ้ว ซึ่งถ่ายมาแล้วไม่เกิน ๖ เดือน จำนวน ๒ รูปให้สำนักงานออกบัตรประจำตัวแก่เลขานุการและผู้ช่วยเลขานุการโดยให้นำกฎหมายว่าด้วยบัตรประจำตัวเจ้าหน้าที่ของรัฐและกฎกระทรวงที่เกี่ยวข้องมาใช้บังคับโดยอนุโลม พร้อมทั้งจัดทำทะเบียนประวัติไว้เป็นหลักฐาน ทั้งนี้ บัตรประจำตัวเป็นอันยกเลิกเมื่อพ้นจากตำแหน่งข้อ๒๓ ให้เลขานุการและผู้ช่วยเลขานุการได้รับค่าตอบแทนเป็นรายเดือนไม่เกินอัตราที่กำหนดในบัญชีท้ายระเบียบนี้โดยเบิกจ่ายตามปีงบประมาณรายจ่าย และสิ้นสุดเมื่อพ้นจากตำแหน่งตามระเบียบนี้เลขานุการมีสิทธิได้รับค่าใช้จ่ายในการเดินทางไปราชการในอัตราเดียวกับข้าราชการสำนักงานตำแหน่งประเภทวิชาการระดับชำนาญการพิเศษผู้ช่วยเลขานุการมีสิทธิได้รับค่าใช้จ่ายในการเดินทางไปราชการในอัตราเดียวกับข้าราชการสำนักงานตำแหน่งประเภทวิชาการระดับชำนาญการข้อ๒๔ เลขานุการและผู้ช่วยเลขานุการต้องปฏิบัติตามนโยบายมติ คำสั่งของคณะกรรมการ รวมทั้งกฎ ระเบียบ ข้อบังคับ และแบบธรรมเนียมของทางราชการในกรณีที่ประธานกรรมการหรือกรรมการเห็นสมควรว่าบุคคลตามวรรคหนึ่งปฏิบัติหน้าที่มีความดีความชอบเป็นพิเศษให้มีสิทธิได้รับการเสนอชื่อเพื่อขอรับพระราชทานเครื่องราชอิสริยาภรณ์ตามที่กฎหมายว่าด้วยการนั้นกำหนดข้อ๒๕ เลขานุการและผู้ช่วยเลขานุการพ้นจากตำแหน่งเมื่อ(๑)ตาย(๒)ลาออก(๓)ขาดคุณสมบัติหรือมีลักษณะต้องห้ามตามข้อ ๑๘ หรือข้อ ๑๙ แล้วแต่กรณี(๔)ประธานกรรมการ หรือกรรมการ พ้นจากตำแหน่งหรือพ้นจากการปฏิบัติหน้าที่ แล้วแต่กรณี(๕)ประธานกรรมการ หรือกรรมการ แล้วแต่กรณี เห็นสมควรให้พ้นจากตำแหน่งข้อ ๒๖ วันเวลาทำงานวันหยุดราชการตามประเพณี วันหยุดราชการประจำปี การลงเวลาปฏิบัติงานและการลาของเลขานุการและผู้ช่วยเลขานุการให้เป็นไปตามระเบียบว่าด้วยการลาของข้าราชการสำนักงาน และมติของคณะกรรมการการลาให้อยู่ในอำนาจพิจารณาอนุญาตของบุคคลดังต่อไปนี้(๑)เลขานุการและผู้ช่วยเลขานุการประธานกรรมการให้ประธานกรรมการเป็นผู้มีอำนาจพิจารณาอนุญาต(๒)เลขานุการและผู้ช่วยเลขานุการประจำกรรมการคนใดให้กรรมการผู้นั้นเป็นผู้มีอำนาจพิจารณาอนุญาตบทเฉพาะกาล ข้อ ๒๗ ในระหว่างที่ยังไม่มีการแต่งตั้งผู้ชำนาญการเลขานุการ และผู้ช่วยเลขานุการตามระเบียบนี้ ให้ผู้ชำนาญการผู้ช่วยปฏิบัติงานประจำประธานกรรมการและผู้ช่วยปฏิบัติงานประจำกรรมการทำหน้าที่ต่อไป โดยให้ผู้ช่วยปฏิบัติงานคนที่๑ เป็นเลขานุการ และให้ผู้ช่วยปฏิบัติงานคนที่ ๒ เป็นผู้ช่วยเลขานุการและให้ผู้ชำนาญการ เลขานุการและผู้ช่วยเลขานุการได้รับค่าตอบแทนตามอัตราเดิมไปพลางก่อน จนกว่าจะมีคำสั่งเปลี่ยนแปลงเป็นอย่างอื่นประกาศ ณ วันที่ ๖กันยายน พ.ศ. ๒๕๕๙วัส ติงสมิตรประธานกรรมการสิทธิมนุษยชนแห่งชาติบัญชีจำนวนอัตรา และค่าตอบแทนเป็นรายเดือนผู้ชำนาญการประจำคณะกรรมการสิทธิมนุษยชนแห่งชาติเลขานุการและผู้ช่วยเลขานุการประธานกรรมการและกรรมการสิทธิมนุษยชนแห่งชาติตำแหน่งจำนวนค่าตอบแทนเป็นรายเดือน/อัตรา๑. ผู้ชำนาญการประจำคณะกรรมการสิทธิมนุษยชนแห่งชาติ๕ อัตรา๕๐,๐๐๐ บาท๒. เลขานุการประธานกรรมการสิทธิมนุษยชนแห่งชาติ๑ อัตรา๓๕,๐๐๐ บาท๓. เลขานุการกรรมการสิทธิมนุษยชนแห่งชาติเท่ากับจำนวนกรรมการ๓๕,๐๐๐ บาท๔. ผู้ช่วยเลขานุการประธานกรรมการสิทธิมนุษยชนแห่งชาติ๑ อัตรา๒๕,๐๐๐ บาท๕. ผู้ช่วยเลขานุการกรรมการสิทธิมนุษยชนแห่งชาติเท่ากับจำนวนกรรมการ๒๕,๐๐๐ บาท[เอกสารแนบท้าย]๑. แบบรายงานตัวเข้าปฏิบัติหน้าที่ของผู้ชำนาญการประจำคณะกรรมการสิทธิมนุษยชนแห่งชาติเลขานุการและผู้ช่วยเลขานุการประธานกรรมการ และกรรมการสิทธิมนุษยชนแห่งชาติ(ดูข้อมูลจากภาพกฎหมาย)ชวัลพร/ปริยานุช/จัดทำ๒๖ กันยายน๒๕๕๙นุสรา/ตรวจ๒๖ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๘๓ ก/หน้า ๒๒/๒๓ กันยายน ๒๕๕๙